钦定古今图书集成/明伦汇编/闺媛典/第174卷 > 何天祐妻陈氏
## 钦定古今图书集成/明伦汇编/闺媛典/第174卷 > 何天祐妻陈氏

按《广东通志》：“陈氏，处士何天祐妻。年二十二夫亡，子
纯甫三岁，鲜期功之亲。族之贪暴者，利其产，百计谋
夺，氏志将不利其孤。陈心如铁石，哺孤不离怀抱。及
长，娶妇锺氏甫一年，纯暴死。妇有身五月，贪者蝇集
虎视，十倍于前。欲嗣者披发斩衰，破扉而踞其室。陈
以孑身抚孕妇，呼天抢地，力御强悍，至死不回，闻者”
为之酸鼻。及妇生子睿，数岁而妇死，陈独保持孤孙，
又百倍其子。无何，有以毒置糗饵，诱乳妪啖孤。陈觉
得免，复结大盗中夜劫之，陈抱孤渡河，若有神物乘
之以济，又得不死。岁租赀产，悉为抄夺。陈夜则明灯
和泪，教孤孙读书，画则挺身至讼庭，辨复产业，历十
五年，始得复还其故。睿以垂髫得补弟子员，而不与
讼。陈匍匐法庭，慷慨哀诉，学使者为之堕泪，堂上下
莫不叹息。始得稍定，巢卵得完。年九十馀。曾孙述忠、
述瓒，皆举孝廉，陈犹强健。元孙吾驺，起家翰林，沥请
旌表，建坊祠祀。